Barekisantle ba dijalo le dikumo tsa dijalo ba tshwanetse go fiwa phemiti ya tsholo ya dijalo le dikumo tsa dijalo go tswa kwa go Basireletsi ba Dijalo ba Bosetšhaba ya naga e ba romelang dijalo kwa go yona ga mmogo le setefikeiti sa tsholo ya dijalo go tswa go NPPO mo Aforika borwa.
Batla tshedimosetso go tswa go Moreki wa ntle kgotsa moemedi go tswa kwa nageng e e rekang gore a go tlhalosetse maemo a thekontle ya dijalo kwa nageng ya gaabo. NPPO ya mo Aforika borwa e ka go naya tshedimosetso malebana le se.
Moemedi kgotsa Moreki wa ntle go tswa nageng e e rekang o tshwanetse go dira kopo ya go fiwa phemiti ya thekontle go tswa go NPPO ya naga ya gaabo. Melawana ya thekontle e kwadilwe mo phemiting ya thekontle.
Ka tirisano le NPPO ya mo Aforika borwa, ba ka kgona go netefatsa gore wena morekisantle o kgotsofatsa ditlhokego tsotlhe tsa go thekontle.
Fa ditlhokego tsotlhe tsa thekontle di diragaditswe, Moreki wa ntle a ka dira kopo ya setefikeiti sa tsholo ya dijalo go tswa go NPPO ya mo Aforika borwa.
Morekisantle o tshwanetse go tlhagisa dithoto tse a batlang go di rekisa go NPPO ya Aforika borwa gore ba tle ba kgone go di sekaseka le go di ntshetsa setefikeiti.
NPPO ya Aforika borwa e tla aba setefikeiti sa tsholo ya dijalo fa dithoto di kgotsofatsa ditlhokego tsa thekontle tsa naga e e rekang.
Dithoto di tshwanetse go romelwantle mo nakong ya malatsi a le 14 morago ga go tlhatlhobiwa.
Setefikeiti sa tota se tshwanetse go tsamaya le dithoto.
Fa dijalo kgotsa dikumo tsa dijalo tse di romelwang ntle di goroga kwa lefelo bogorogelo kwa nageng e e rekang, batlhatlhobi ba dijalo ba NPPO ba naga e e rekang ba tla di amogela go di sekaseka le go di tlhatlhoba..
Moemedi kgotsa Moreki wa ntle o tshwanetse go baakanya ditokomane tsotlhe le batlhankedi ba lekgetho ba naga e e rekang kwa lefelo bogorogelong.
Nako e e tsewang go konosetsa kabo ya setefikeiti sa tsholo ya dijalo e laolwa ke thulaganyo ya thekisontle ya kumo e e riileng le naga e e rekang.